હું અતિરેકથી દૂર રહું છું. હું વધુ પડતા ભોજન કે સ્વાસ્થ્ય માટે હાનિકારક વસ્તુઓથી દૂર રહું છું. મને કૉફી અને સ્મોકિંગ સિવાય બીજી કોઈ ખરાબ આદત નથી. હું જરૂરી હોય એટલા કલાકની ઊંઘ લઉં છું. હવે મારી પાસે ફુરસદના બહુ ઓછા દિવસો બચ્યા છે અને પછી મને મારાં બાળકો સાથે પણ સમય પસાર કરવાની તક નહીં મળે. હાલમાં હું તેમની સાથે સમય ગાળી શકાય એટલે તેમને રાતે ત્રણ-ચાર વાગ્યા સુધી જગાડું છું. એ સિવાય હું ક્યારેય ઉજાગરા નથી કરતો.